**Materská škola Ovčiarsko č.31,01004 Ovčiarsko**

 Ovčiarsko, dňa 21.4. 2025

**Oznámenie o zápise detí do Materskej školy na školský rok 2025/2026**

Riaditeľka MŠ Ovčiarsko v zmysle § 59 a 59a Zákona NR SR č. 245/2008 Z .z. o výchove a vzdelávaní a o zmene a doplnení niektorých zákonov vyhlasuje

**Zápis detí do materskej školy na školský rok 2025/2026**

**Miesto a termín podávania žiadostí**

Písomnú žiadosť o zápis dieťaťa do materskej školy na predprimárne vzdelávanie dáva zákonný zástupca dieťaťa riaditeľke materskej školy, učiteľke materskej školy alebo ju môže podať na Obecnom úrade v zalepenej obálke označenej názvom: Žiadosť do MŠ ,v **termíne od 5.5.2025 do 31.5. 2025.**

**Forma zápisu**

Zákonný zástupca podá žiadosť podpísanú obidvoma zákonnými zástupcami spolu s potvrdením od všeobecného lekára pre deti a dorast o zdravotnej spôsobilosti dieťaťa. Žiadosť je možné vyzdvihnúť osobne v MŠ, prípadne na Obecnom úrade alebo zo stránky obce Ovčiarsko.

**Podmienky a kritéria prijímania**

Prednostne sa prijímajú deti v zmysle §59 a §59a školského zákona:

* pre ktoré je plnenie povinného predprimárneho vzdelávania povinné, t .j. deti, ktoré dovŕšia 5 rokov do 31.augusta2025. Povinné predprimárne vzdelávanie plní dieťa v MŠ v obci, v ktorej má trvalý pobyt, teda v spádovej MŠ, ak zákonný zástupca nevyberie pre dieťa inú materskú školu, do ktorej ho riaditeľ tejto MŠ prijme, ak je dostatok kapacít
* ktoré dovŕšili šesť rokov veku, ale nedosiahli školskú spôsobilosť. V plnení povinného predprimárneho vzdelávania môže dieťa pokračovať na základe:
* písomného súhlasu príslušného zariadenia výchovného poradenstva a prevencie
* písomného súhlasu všeobecného lekára pre deti a dorast
* informovaného súhlasu zákonného zástupcu
* následne deti, ktoré majú právo na prijatie na predprimárne vzdelávanie. Právo na prijatie na predprimárne vzdelávanie na školský rok 2025/2026 má už j dieťa, ktoré dovŕši tri roky veku do 31.augusta 2025.
* ak ide o dieťa so špeciálnymi výchovno-vzdelávacími potrebami, zákonný zástupca spolu so žiadosťou o prijatie do MŠ prikladá:
* vyjadrenie príslušného zariadenia poradenstva a prevencie a odporučenie všeobecného lekára pre deti a dorast

**Ostatné podmienky prijímania detí do MŠ**

**V prípade zvýšeného záujmu zákonných zástupcov o prijatie dieťaťa do MŠ, riaditeľka MŠ pri prijímaní uprednostní deti:**

* ktoré dovŕšili tretí rok veku do 31.augusta 2025, pričom majú prednosť deti, ktoré majú trvalý pobyt v obci
* ktoré majú osvojené základné samoobslužné a hygienické návyky
* deti zo sociálne znevýhodneného prostredia, deti osamelých rodičov a samoživiteľov a deti umiestnené v zariadení na základe rozhodnutia súdu

**Deti po dovŕšení 2. roku života môžu byť prijaté len vtedy, ak sú vytvorené vhodné materiálne, personálne a iné potrebné podmienky – stravovacie návyky, hygienické návyky a ak je voľná kapacita MŠ**

**V prípade, ak sa zákonní zástupcovia dohodnú, že žiadosť podpisuje len jeden z nich a rozhodnutie sa doručí iba jednému zákonnému zástupcovi, je potrebné túto skutočnosť doložiť spolu so žiadosťou o prijatie do MŠ.**

**Rozhodnutie o prijatí /neprijatí dieťaťa na predprimárne vzdelávanie dostane zákonný zástupca najneskôr do 30.6.2025 osobne alebo poštou.**

 **Už sa všetci veľmi tešíme na všetky nové detičky, ktoré k nám prídu!**

 **PaedDr. Miriam Goljanová**

 **riaditeľka MŠ**